מאיר יעקובי

מאיר יעקובי (נולד ב-3 בינואר 1942) אתלט עבר ישראלי. 12 פעמים אלוף ישראל (1961, 1962, 1964–1966, 1968–1974), 3 פעמים ברציפות אלוף המכבייה (1961, 1965 ו-1969) ושיאן ישראל במשך כ-29 שנים (1961–1990) ביידוי פטיש. שיחק כדורסל בקבוצת הפועל גבת בליגה הלאומית (1958–1968). יעקובי נולד בעיראק עלה עם הוריו בגיל צעיר לישראל. התאמן בקבוצת הפועל גבת בהדרכתו של יצחק מנדלברוד ולאחר מכן בהפועל חיפה ובקבוצת מכבי חיפה. בתחרויות הנוער במסגרת המכביה החמישית זכה יעקובי במקום הראשון בהדיפת כדור ברזל, עם מרחק של 14.79 מטר. באליפות הפועל שנערכה בסוף יוני 1961 זכה יעקובי ביידוי פטיש בשיא ישראלי חדש של 50.77 מטר, שיפור לשיא של זוהר שוהם (50.56 מטר). באליפות ישראל שנערכה באותה שנה הוא זכה במדליית זהב ביידוי פטיש בשיא ישראלי חדש של 51.53 מטר. בתחרויות האתלטיקה של המכביה השישית שנערכו בספטמבר הוא זכה במדליית זהב ביידוי פטיש בתוצאה של 52.39 מטר, לפני מייקל שנקר מארצות הברית (49.43 מטר) וזוהר שוהם (45.78 מטר). באליפות ישראל שנערכה בסוף יוני 1962 זכה במדליית זהב ביידוי פטיש בשיא ישראלי חדש של 53.19 מטר, שיפור לשיאו הקודם שעמד על 52.73 מטר. בתחרות שנערכה בפינלנד ביוני 1963 זכה בשתי מדליות כסף, ביידוי פטיש בשיא ישראלי חדש של 54.50 מטר, שיפור לשיאו הקודם שעמד על 54.26 מטר ובהדיפת כדור ברזל בתוצאה של 15.35 מטר. באליפות ישראל שנערכה ב-1964 זכה במדליית זהב ביידוי פטיש בתוצאה של 53.89 מטר. באליפות ישראל שנערכה ב-1965 זכה בשתי מדליות זהב, ביידוי פטיש בתוצאה של 51.53 מטר ובהדיפת כדור ברזל בתוצאה של 14.29 מטר. בתחרויות האתלטיקה של המכביה השביעית שנערכו באוגוסט הוא זכה בשתי מדליות, זהב וארד. מדליית זהב בפעם השנייה ברציפות ביידוי פטיש בתוצאה של 54.61 מטר, לפני קנרס (53.62 מטר) ווולף (49.3 מטר), שניהם מארצות הברית. מדליית ארד בהדיפת כדור ברזל בתוצאה של 15.18 מטר, אחרי מרטין אייזנר מארצות הברית (16.40 מטר) ואסא פלביו מאיטליה (15.85 מטר). באליפות ישראל שנערכה ב-1966 זכה במדליית זהב ביידוי פטיש בתוצאה של 53.52 מטר. בתחרות שנערכה במכון וינגייט ב-6 באפריל 1968 קבע ביידוי פטיש שיא ישראלי חדש של 57.08 מטר. חודשיים וחצי לאחר מכן, באליפות ישראל שנערכה בסוף יוני זכה במדליית זהב בתוצאה של 56.78 מטר, לפני עמיהוד רבינוביץ' ממכבי תל אביב (43.60 מטר) ואחיקם פולונסקי מהפועל חדרה (35.68 מטר). באליפות ישראל שנערכה ב-1969 זכה במדליית זהב ביידוי פטיש בתוצאה של 56.64 מטר. בתחרויות האתלטיקה של המכביה השמינית שנערכו בתחילת אוגוסט הוא זכה בפעם השלישית ברציפות במדליית זהב ביידוי פטיש בתוצאה של 52.94 מטר, לפני מגיד סטנפורד מארצות הברית (47.78 מטר) ועמיהוד רבינוביץ' (47.01 מטר). באליפות ישראל שנערכה בסוף יוני 1970 זכה במדליית זהב ביידוי פטיש בתוצאה של 50.19 מטר. באליפות ישראל שנערכה בסוף יוני 1973 זכה במדליית זהב ביידוי פטיש בתוצאה של 51.34 מטר, לפני עמיהוד רבינוביץ' (48.64 מטר) ודב אליאס ממכבי תל אביב (28.94 מטר). שבועיים לאחר מכן, בתחרויות האתלטיקה של המכביה התשיעית שנערכו ביולי הוא זכה במדליית כסף ביידוי פטיש בתוצאה של 50.70 מטר, אחרי דב ג'רסי שקבע שיא מכביה חדש של 60.84 מטר ולפני ג'ו גולד (48.70 מטר), שניהם מארצות הברית. באליפות ישראל שנערכה ביולי 1974 זכה במדליית זהב ביידוי פטיש בתוצאה של 49.56 מטר, לפני שלמה רבינוביץ מהפועל תל אביב (45.66 מטר) ויאיר מקלר מהפועל אשקלון (23.18 מטר). יעקובי אב לבת ובן. הדיפת כדור ברזל: 15.74 מטר (1966) יידוי פטיש: 57.08 מטר (1968), שיא ישראל בעבר מדיה וקבצים בנושא מאיר יעקובי בוויקישיתוף אלופי ואלופות ישראל באתלטיקה באתר gbrathletics (באנגלית) רן גלעד, מאיר יעקובי (1961) הפטיש וכדור הברזל לא משו מידיו, דבר, 8 ביולי 1973 יונגוורט מדרום־אפריקה "כוכב" יום הנוער באתלטיקה־קלה, חרות, 22 בספטמבר 1957 ברוך שינברג, 5 שיאים ארצים באליפות ישראל באתלטיקה, דבר, 1 ביולי 1962 יעקובי שיפר שיאו בפטיש, דבר, 21 ביוני 1963 יעקב פתאל, אסתר שחמורוב - תקוה גדולה שאכזיבה בגלל מאמנה, דבר, 30 ביוני 1968 יעקב פתאל, חנה שזיפי שיפרה שיאה הארצי בריצת 1500 מ' - 4:38.0 ד', דבר, 28 ביוני 1970 יעקב פתאל, עולה חדש שיפר את השיא במוט שנקבע לפני 11 שנים, דבר, 1 ביולי 1973 יורם רייס, שיאי המכביה החדשים בא"ק לא חיפו על הרמה הירודה, דבר, 16 ביולי 1973 אורי ירון, אליפות של משוכות, מעריב, 10 ביולי 1974